google/wiki40b huggingface dataset:
Ján Domasta

Životopis

Narodil sa v rodine poľnohospodárskeho robotníka a vzdelanie získaval v Nitre a Ružomberku. Pôsobil ako učiteľ (Leopoldov, Bratislava a i.), redaktor v Štátnom nakladateľstve v Bratislave, no napokon sa po ukončení externého štúdia na Filozofickej fakulte Univerzity Komenského vrátil k učeniu (základná škola Bernolákovo, Výcvikové stredisko pre občanov so zmenšenou pracovnou schopnosťou v Bratislave). V roku 1968 sa vrátil do Slovenského pedagogického nakladateľstva ako redaktor časopisu Rodina a škola. Od roku 1974 bol na dôchodku.

Tvorba

Svoje prvé literárne diela uverejňoval v študentských časopisoch (Rozvoj, Svojeť). Jeho učiteľské poslanie malo vplyv i na smerovanie jeho vývoja – začal sa venovať literatúre pre deti a mládež, najmä historickým povestiam, románom a poviedkam. Okrem toho tiež napísal niekoľko divadelných hier, básničiek a veršovaniek, no tiež spolu pracoval s rozhlasom a televíziou, pre ktorú písal najmä relácie a scénky pre školskú mládež. Pre rozhlas tiež zdramatizoval román Rodina Rovesných (Ján Čajak) a Dom v stráni (Martin Kukučín).
Bes (boh)

Besove funkcie

Besova prvoradá funkcia bola ochrana domu, čo v sebe zahrňovalo rozličné úlohy, napr. odháňanie hadov, stráženie detí a pomoc (tým, že chránil pred zlými duchmi) pri pôrode (takto bol spolu Tweret prítomný pri rodení). Ako protivník zlého sa Bes stal aj symbolom toho príjemného – hudby, tanca a sexuálneho potešenia. V dobe Ptolemaiovcov vznikali miestnosti zdobené vyobrazeniami Besa a jeho manželky Beset, o ktorých sa egyptológovia domnievajú, že snáď slúžili pri liečbe neplodnosti alebo vôbec pri obradoch spojených s liečením.
Archeológovia odhalili mnoho masiek a kostýmov Besa z Novej ríše a neskorších období. Na všetkých sú známky výrazného opotrebovania, príliš veľkého, aby zodpovedalo noseniu počas občasných slávností, preto sa predpokladá, že ich používali profesionálny herci alebo boli prenajímané. Počas Novej ríše bol Bes ako tetovanie obvyklou ozdobou na stehnách tanečníc, hudobníc a slúžok.
Tak ako mnohí egyptskí bohovia, aj Bes prenikol za hranice zeme a získal popularitu obzvlášť medzi Feničanmi a starovekými Cyperčanmi.
Polikarpov I-15

Vznik a vývoj

Stroj I-15 prvýkrát vzlietol roku 1933. 21. novembra 1935 vytvoril testovací pilot V. K. Kokkinaki s týmto lietadlom výškový rekord 14 575 metrov. V španielskej občianskej vojne, kde si tieto stroje viedli pomerne úspešne, dostali I-15 prezývku Chato. V priebehu sériovej výroby sa začali používať výkonnejšie motory M-25V z výkonom 570 kW (775 k) a dokonalejšie kovové vrtule. Motor bol lepšie kapotovaný a mal 4 vstupné otvory opatrené vejárovými uzávermi pre reguláciu chladenia. Výzbroj sa zdvojnásobila na štyri synchronizované guľomety PV-l alebo ŠKAS kalibru 7,62 mm s celkovou zásobou 2600 nábojov. Takto sa lietadlo, tvarovo už veľmi blízke jednoplošníkom I-16, označoval ako I-15bis alebo I-152. V roku 1939 boli nasadené v bojoch proti Japonsku, ale tam sa prejavila ich úplná zastaranosť. Po prepadnutí ZSSR nacistickým Nemeckom nemohli I-15 a vylepšené I-152 v žiadnom prípade konkurovať lietadlám Luftwaffe. Celkovo bolo vyrobených 3 313 lietadiel tohto typu.
UnixWare

UnixWare je Unixový operačný systém od firmy UNIVEL, založenej v roku 1992. Tento operačný systém je schopný súčasne využívať vlastnosti dvoch operačných systémov a to Unix a NetWare.
UnixWare je systém založený na UNIX System V, ktorý bol s obľubou využívaný vládou a v priemysle. Oproti tomu existuje ešte systém odvodený od BSD, ktorý bol zase častejšie využívaný v akademickom svete. Spojením verzií UNIX System V a BSD vznikla pred niekoľkými rokmi verzia s názvom System V verzia 4.
Kaštieľ v Ožďanoch

Oždiansky kaštieľ je kaštieľ na Slovensku nachádzajúci sa v obci Ožďany. Kaštieľ prešiel v posledných rokoch niekoľkými zmenami vlastníctva, kedy ho obec odpredala za účelom rekonštrukcie, no vždy sa kvôli porušeniu zmlúv vrátil späť do obecných rúk. Momentálne je však kvôli exekúcii na bývalého majiteľa kaštieľ opäť v ďalších rukách, SAD Zvolen.
3. októbra 2019 v podvečerných hodinách kaštieľ pohltili plamene rozsiahleho požiaru.

História

Na ceste z Lučenca do Rimavskej Soboty v Ožďanoch je kaštieľ, ktorý si v tomto prehľade  zasluhuje zmienku z viacerých dôvodov. Pôvodne renesančný poschodový kaštieľ postavili na návrší v prvej polovici 17.storočia na mieste, kde stál starší hrad pravdepodobne zo začiatku 14. storočia, ktorý v roku 1604 vypálilo cisárske vojsko. Zvyšky gotického hradu boli včlenené do nového kaštieľa, ktorý má pôdorys nepravidelného štvoruholníka. Jeho krídla majú rozličnú dĺžku - čelné juhozápadné krídlo je mierne navonok zalomené, protiľahlé len čiastočne (doplnené múrom so zadnou bránkou na nádvorie). Vstup do kaštieľa nie je v osi, ale v ľavej časti predného krídla. Kaštieľ v polovici 18. storočia prestavali a zmenili aj fasády štyroch nárožných veží. Krídla dostali niektoré nové klenby, v rohu nádvoria pristavali schodište, takže kaštieľ mal okrem schodišťa v severozápadnom krídle ďalšie v južnom rohu a pri východnej veži. Najväčšiu zmenu priniesla prestavba fasády. Vstupnú časť zdôraznila vystupujúca bočná výplň pilastrov s prestavanými stĺpmi. Na ich bohaté rímsové hlavice dosadá stlačený oblúk až vo výške rímsy strechy. V pravej časti priečelia neskôr predstavali na štyroch stĺpoch balkón, ktorý mal vyvážiť veľké architektonické zdôraznenie portálu.
V parku kaštieľa postavili klasicistický pavilón a v prvej polovici 19. storočia pri kaštieli empírovú stavbu v podobe gréckeho chrámu in antis. Menšie opravy na kaštieli už veľa nezmenili a do druhej svetovej vojny bol obývaný. Väčšiu ujmu utrpel v roku 1945, keď bol značne poškodený priamymi zásahmi. Pred zánikom zachránila objekt aspoň provizórna oprava v rokoch 1951-1953 (namiesto jednej nárožnej veže postavili štvorhrannú a obnovili strechu).
Svatý Jan pod Skalou

História obce

Prvá písomná zmienka o obci pochádza z roku 1037.

Pamätihodnosti obce

Kostol sv. Jána Krstiteľa je baroková stavba s bohatou vnútornou výzdobou. Uprostred kostola stojí náhrobok sv. Ivana, kde je umiestnená schránka so svätcovými ostatkami. Kostol je prepojený so starým skalným kostolom – jaskyňou sv. Ivana. V časti skalného kostola je zachovaná prirodzená travertínová jaskyňa, zdobená pôvodnou kvapľovou výzdobou. Hneď vedľa kostola, pod oknom Ivanovej jaskyne, vyviera silný prameň liečivej vody, Prameň svätého Ivana.
V kostole sa nachádzajú jaskynné priestory, v ktorých podľa legendy žil a bol pochovaný v 9. storočí pustovník Ivan, syn polabského kniežaťa Gostimysla (skúmaním pozostatkov kostry potvrdilo, že kostra je tisíc rokov stará, že to bol muž, ktorý žil dlho vo vlhkom prostredí a živil sa vegetariánskou stravou). Miestnymi ľuďmi bol od začiatku považovaný za Svätého Ivana a prvého českého svätca (aj keď neoficiálne) ešte pred sv. Ludmilou a sv. Václavom.
Najkrajšia v Svatom Janovi je impozantná vápencová Svätojánska skalná stena, ktorá sa vypína do výšky 210 m nad okolitý terén a dominuje tak celému okoliu.
V obci je cintorín s kaplnkou postavenou v neogotickom slohu. V krypte kaplnky sa nachádza rodinná hrobka Bergerovcov. Kaplnku s rodinnou hrobkou nechal postaviť v rokoch 1847 – 1849 JUDr. Maxmilián Berger, predseda spolku pre postavenie Národného divadla v Prahe.
Svatým Janom preteká potok Loděnica, miestne nazývaný Kačák, ktorý na svojom toku k ústiu do Berounky preráža pod kopcom Třesina pri neďalekej obci Hostim vrstvy devónskych vápencov a vytvára pôsobivú skalnú stenu.
Golleville

Poloha

Obec má rozlohu 6,46 km². Najvyšší bod je položený 45 m n. m. a najnižší bod 6 m n. m.

Obyvateľstvo

Počet obyvateľov obce je 176 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-André-de-Najac

Poloha

Obec má rozlohu 25,1 km². Najvyšší bod je položený 437 m n. m. a najnižší bod 150 m n. m.

Obyvateľstvo

Počet obyvateľov obce je 421 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vernet-les-Bains

Poloha

Obec má rozlohu 16,76 km². Najvyšší bod je položený 2 760 m n. m. a najnižší bod 559 m n. m.

Obyvateľstvo

Počet obyvateľov obce je 1 432 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Milo

Klubový hokej

S hokejom začínal v rodnom meste v klube HK Nitra, kde odohral šesť sezón v slovenskej extralige. Ročník 1999/00 pôsobil v Skalici, následne dva roky v HKm Zvolen.
Po úspešnom svetovom šampionáte ho pred sezónou 2002/03 angažoval švédsky klub Modo Hockey. V priebehu nasledujúceho ročníka prestúpil do švajčiarskeho Lausanne HC. V sezónach 2004/05 a 2005/06 hral za HK Nitra. Nasledujúcich sedem rokov bol hráčom Krefeld Pinguine v nemeckej DEL.
Posledné tri roky aktívnej kariéry 2013/14, 2014/15 a 2015/16 odohral opäť v Nitre, kde sa následne stal asistentom trénera.

MS 2002

Jeho prvým svetovým šampionátom boli majstrovstvá sveta vo Švédsku, keď bol členom mužstva trénera Jána Filca. Nastupoval v tretej obrannej dvojici s Martinom Štrbákom. Zaznamenal jediný gól Slovenska v zápase proti Fínsku v základnej skupine (1:2). V nadstavbovej časti proti domácemu Švédsku (2:1) strelil víťazný gól. Skóroval aj v zápase tejto skupiny proti Rusku (6:4). Slovensko zvíťazilo nad Ruskom vo finále 4:3 a stalo sa majstrom sveta.

MS 2006

Tréner František Hossa ho nominoval na majstrovstvá sveta lotyšskej Rige. V zápase proti Švajčiarsku strelil druhý gól Slovenska (2:2). Skóroval aj v zápase proti Ukrajine v poslednom zápase nadstavbovej časti (9:0). Vo štvrťfinále proti Kanade (1:4) strelil jediný gól svojho mužstva.
Archiac

Poloha

Obec má rozlohu 4,48 km². Najvyšší bod je položený 116 m n. m. a najnižší bod 48 m n. m.

Obyvateľstvo

Počet obyvateľov obce je 811 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oursel-Maison

Poloha

Obec má rozlohu 6,97 km². Najvyšší bod je položený 190 m n. m. a najnižší bod 146 m n. m.

Obyvateľstvo

Počet obyvateľov obce je 258 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melchior Roháč

Životopis

Navštevoval školu v Martine, od roku 1599 študoval na univerzite vo Wittenbergu, 1600 magister filozofie. Od roku 1600 učiteľ, 1607-1608 rektor prešovského evanjelického gymnázia, 1612-1620 liptovský senior, od 1620 evanjelický farár a zástupca superintenda Zvolenskej, Turčianskej a Novohradskej stolice v Brezne. Prívrženec luteránskej ortodoxie, zúčastnil sa na budovaní základov evanjelickej a.v. cirkvi na Slovensku. Autor teologickej dišputy a príležitostných latinských veršov, 1620 predniesol slovenskú kázeň k úmrtiu Imricha Turzu.
Brownsville

Hospodárstvo

Významnou súčasťou ekonomiky mesta je prístav. Je vzdialený 3,2 km od mesta a predstavuje významnú spojnicu medzi cestnou sieťou Mexika a Gulf Intracoastal Waterway of Texas.
Množstvo nákladov smeruje z Monterrey v Mexiku, ktoré je jedným z najväčších priemyselných miest v Latinskej Amerike.
Monts-en-Ternois

Poloha

Obec má rozlohu 3,53 km². Najvyšší bod je položený 150 m n. m. a najnižší bod 123 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puyol-Cazalet

Poloha

Obec má rozlohu 4,59 km². Najvyšší bod je položený 167 m n. m. a najnižší bod 90 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Juraja (Užhorod)

Kostol svätého Juraja je rímskokatolícky kostol v centre Zakarpatskej oblasti na Ukrajine.

Dejiny

Tento rímskokatolícky chrám bol postavený na mieste staršieho kostola. Užhorod bol až do začiatku 20. storočia obývaný veľkým množstvom rímskych katolíkov maďarskej národnosti. Aj keď v období reformácie sa časť Maďarov priklonila k reformovanej (kalvínskej) cirkvi, veľká časť Maďarov zostala v rímskokatolíckej cirkvi. Rímski katolíci v Užhorode sú prevažne maďarskej národnosti. Kostol bol postavený v rokoch 1762 až 1766 a na jeho stavbu sa využili materiály z hradného kostola. Niekoľkokrát bol renovovaný (1830, 1881, naposledy 2000 až 2001).

Architektúra

Chrám je vybudovaný v štýle neskorého baroka. Veľmi cenným je oltár s obrazom od známeho maďarského maliara Józsefa Lukácsa Kvakkera. Okrem množstva krásnych obrazov a sôch sa tu nachádzajú aj veľmi cenné a vzácne monštrancie. V rokoch 2000 až 2001 bol obnovený pomník Panne Márii, ktorý tu stál až do nastolenia komunistického totalitného režimu.
Molybdén

Výskyt

Hlavné molybdénové rudy sú molybdenit, wulfenit, powelit a ferimolybdit.
Vert-Toulon

Poloha

Obec má rozlohu 22,04 km². Najvyšší bod je položený 241 m n. m. a najnižší bod 139 m n. m.

Obyvateľstvo

Počet obyvateľov obce je 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abelcourt

Poloha

Obec má rozlohu 7,46 km². Najvyšší bod je položený 302 m n. m. a najnižší bod 247 m n. m.

Obyvateľstvo

Počet obyvateľov obce je 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovak.AI

Slovenské centrum pre výskum umelej inteligencie, skrátene Slovak.AI, je občianske združenie združujúce slovenských partnerov v oblasti umelej inteligencie a to akademické inštitúcie, priemysel a štát. Vzniklo v roku 2019 na pôde Slovenskej technickej univerzity v Bratislave. Slávnostné otvorenie centra za účasti všetkých zainteresovaných strán a médii bolo 27. júna 2019. V tento deň bolo zároveň podpísané memorandum o spolupráci medzi členmi centra. Vzniku centra predchádzalo stretnutie odborníkov na umelú inteligenciu na Slovensku.

Zakladatelia

Zakladateľmi Slovak.AI sú Slovenská technická univerzita, IT Asociácia Slovenska (ITAS) a Americká obchodná komora (AmCham Slovakia). Medzi členov Slovak.AI patria jeho iniciátorka Mária Bieliková, dekanka Fakulty informatiky a informačných technológií (FIIT) Slovenskej technickej univerzity, Mário Lelovský, 1. viceprezident IT Asociácie Slovenska a Republikovej únie zamestnávateľov, Gabriel Galgóci, prezident Americkej obchodnej komory na Slovensku a Martin Spano, popularizátor umelej inteligencie. Výkonnou riaditeľkou je Zdenka Lenartová.

Ciele

Cieľom Slovak.AI je stimulovať transformáciu slovenskej ekonomiky do znalostnej ekonomiky založenej na technológiách využívajúcich umelú inteligenciu. Etické zásady majú mať taktiež zásadný vplyv na tento vývoj. Slovak.AI sa chce stať uznávaným európskym hráčom a partnerom významných medzinárodných štruktúr. Centrum chce spájať a zastupovať záujmy subjektov pôsobiacich v umelej inteligencii. Centrum by malo podľa jeho zakladateľov umožniť prispievať k definovaniu potrieb pre rozvoj umelej inteligencie na Slovensku, a k rozvoju talentu a významnému posilneniu výskumu v umelej inteligencii a transferu do praxe. Zároveň chce centrum zabrániť únikov mozgov v oblasti IT do zahraničia. Medzi prvými projektami centra bolo vypracovanie odporúčaní pre stratégiu rozvoja umelej inteligencie na Slovensku.
Saint-Jean-de-Thouars

Poloha

Obec má rozlohu 4,96 km². Najvyšší bod je položený 111 m n. m. a najnižší bod 48 m n. m.

Obyvateľstvo

Počet obyvateľov obce je 1 352 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žiloj komplex Edeľvejs

Žiloj komplex Edeľvejs (skrátene Edeľvejs, rus. Жилой комплекс «Эдельвейс», angl. Edelweiss) je postmoderný mrakodrap v ruskom meste Moskva nachádzajúci sa na ulici ul. Davydkovskaja 3. S výškou 176 m a so 43 poschodiami je 15. najvyššou budovou mesta.
Inšpiráciou pre architektúru budovy boli najmä mrakodrapy Stalinskije vysotki (ktoré boli inšpiráciou aj pre Triumf-Palas) a kvôli podobe sa niekedy Edeľvejs nazýva "ôsma veža". Výstavba prebiehala v rokoch 2000 – 2003. V 105 000 m² priestorov sa nachádza 444 bytových jednotiek.
Edeľvejs bol pomenovaný podľa ruského názvu plesnivca a získal v Emporis Skyscraper Award 2003 7. miesto. Je taktiež súčasťou projektu Novoje koľco Moskvy (rus. Новое кольцо Москвы).
Rully (Calvados)

Poloha

Obec má rozlohu 9,97 km². Najvyšší bod je položený 242 m n. m. a najnižší bod 152 m n. m.

Obyvateľstvo

Počet obyvateľov obce je 218 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Yveteaux

Poloha

Obec má rozlohu 5,79 km². Najvyšší bod je položený 261 m n. m. a najnižší bod 190 m n. m.

Obyvateľstvo

Počet obyvateľov obce je 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Espanès

Poloha

Obec má rozlohu 3,53 km². Najvyšší bod je položený 281 m n. m. a najnižší bod 199 m n. m.

Obyvateľstvo

Počet obyvateľov obce je 265 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Condé-sur-Suippe

Poloha

Obec má rozlohu 5,83 km². Najvyšší bod je položený 86 m n. m. a najnižší bod 51 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malé Spišské pleso

Názov

Názov Päť Spišských plies, do skupiny, ktorých patrí toto pleso, vystihuje počet plies, ktoré vytvárajú výraznú skupinu a určujú ich polohu na území historickej Spišskej župy.

Rozmery

Plochou 0,18 ha, zo všetkých Päť Spišských plies, je najmenšie. Podľa meraní pracovníkov TANAPu má rozmer 54 × 54 m a hĺbku približne 3,5 m
Dolní Světlé Hory

Dejiny

Najstaršia zmienka o osade pochádza z roku 1760. Prvými osadníkmi boli drevorubači, pre ktorých nechal knieža Schwarzenberg postaviť zrubové domy. Názov obce bol odvodený od tunajších listnatých, prevažne bukových lesov.
Okolo roku 1814 tu našli dočasné útočisko Židia vyhnaní z juhočeského vnútrozemia. Ich obživou bola výroba potaše pre okolité sklárne a tiež pretavovali starú vojnovú výzbroj, ktorú tu vo väčšom množstve nachádzali. Neskôr sa židia presídlili do Čkyně, Zdíkova, Vlachova Březí.
V roku 1910 tam stálo 30 domov, v ktorých žilo 189 obyvateľov (187 nemeckej národnosti). Bol tam hostinec U Loise (v mieste vedľa bývalej chalupy rastie tuja západná Thuja occidentalis) a stávala tam murovaná kaplnka.

Súčasnosť

Po vzniku hraničného pásma boli Dolní Světlé Hory, rovnako ako susedné Stodůlky a Horní Světlé Hory, zrovnané so zemou. Osadu v súčasnosti pripomínajú iba bývalé pastviny a kamenné múriky.
Boulevards des Maréchaux

Boulevards des Maréchaux (doslova Bulváre maršalov) sú bulváre vedúce po okraji Paríža. Ich označenie vychádza z toho, že nesú mená francúzskych maršalov z obdobia Prvého cisárstva.

Ide o 22 bulvárov: Soult, Poniatowski, Général-d'Armée-Jean-Simon, Masséna, Kellermann, Jourdan, Brune, Lefebvre, Victor, Général-Martial-Valin, Murat, Suchet, Lannes, Amiral-Bruix, Gouvion-Saint-Cyr, Berthier, Bessières, Ney, MacDonald, Sérurier, Mortier a Davout

Maršali

Počas Prvého cisárstva bol titul maršal Francúzska udelený 26 generálom. 19 z nich dalo meno bulvárom okolo Paríža. Ďalší štyria maršali majú pomenované iné ulice (Bon-Adrien-Jeannot de Moncey - Rue Moncey, Charles Pierre François Augereau - Rue Augereau, Dominique Catherine de Pérignon - Rue Pérignon a Charles Nicolas Oudinot - Rue Oudinot) a len traja maršali (Jean Baptiste Jules Bernadotte, Auguste Marmont a Emmanuel de Grouchy) nemajú v Paríži žiadnu ulicu. Admirál Étienne Eustache Bruix a generáli Jean Simon a Martial Valin, po ktorých sú pomenované aj Boulevards des Maréchaux, naopak neboli maršalmi.

Dejiny

Maršalské bulváre zaberajú priestor starej vojenskej cesty (Rue Militaire), ktorá viedla okolo mestských hradieb postavených v rokoch 1840 - 1845. Rozšírenie územia Paríža v roku 1860 až k týmto hradbám znamenalo pripojenie susedných obcí k mestu. Demolícia hradieb v 20. rokoch 20. storočí umožnila vytvoriť pás nových bulvárov okolo mesta.

Charakteristika

Boulevards des Maréchaux tvoria až na dve výnimky neprerušený pás obklopujúci celý Paríž. Hoci súbežne s ním vedie boulevard périphérique v priemernej vzdialenosti 150 m, nejedná sa o mestský okruh, ale o bežné ulice na ktorých je maximálna povolená rýchlosť 50 km/h. Priestor medzi týmito bulvármi a obchvatom, kde stáli hradby, tvorí pás mestskej zástavby odlišnej od zvyšku mesta. Je tu veľké množstvo bytových domov lacného bývania, parkov, telocviční a štadiónov, a na juhu mesta tiež Cité internationale universitaire de Paris.
Jazdné pruhy pre autobusy sú oddelené od ostatnej vozovky a na chodníkoch boli vybudované cyklochodníky. Na bulvároch v južnej časti mesta vedie električková linka č. 3, ktorá bude v roku 2012 predĺžená na severovýchod.
Boulevard Sérurier a Boulevard Murat majú v porovnaní s inými Boulevards des Maréchaux veľmi neobvyklú trasu. Boulevard Sérurier vo svojej strednej časti prechádza zástavbou a nemá tak funkciu hlavnej dopravnej tepny.
Boulevard Murat zasa nenadväzuje urbanisticky na Boulevard du Général-Martial-Valin, ktorý leží cez rieku Seinu na druhom brehu. Cez Pont du Garigliano totiž pokračuje Boulevard Exelmans, ktorý sa medzi Boulevards des Maréchaux nepočíta (Rémy Joseph Isidore Exelmans (1775 - 1852) bol tiež maršal Francúzska, ale za Druhého cisárstva). Boulevard Murat vybieha až o niekoľko desiatok metrov po prúde rieky a pretože tu vedie hustou mestskou zástavbou, tiež nemá v tomto úseku funkciu hlavnej dopravnej tepny.
Pavol Hanzel

Životopis

V roku 1967 ukončil štúdium na Strednej všeobecnovzdelávacej škole v Banskej Bystrici, 1967-1972 odbor učiteľstvo pre školy 2. cyklu, aprobácia matematika-deskriptívna geometria na PF UK v Bratislave, 1979 RNDr., 1983 CSc., 1986 doc., 2006 prof. Na Univerzite Mateja Bela v Banskej Bystrici od roku 1972. V súčasnosti je interným profesorom na katedre matematiky FPV UMB. Je garantom pre teóriu vyučovania matematiky, členom vedeckej rady FPV UMB, PF UMB, PF PU a FPV ŽU. V roku 1972-1984 pôsobil na Katedre matematiky Pedagogickej fak. v Banskej Bystrici, 1984-1992 vedúci Katedry matematiky, 1993-1999 dekan Pedagogickej fak. UMB v Banskej Bystrici, od 1999 prodekan Fakulty pre rozvoj Pedagogickej fak. UMB v Banskej Bystrici.
V rokoch 1994 až 1999 bol prezidentom Únie učiteľských fakúlt SR. Je členom a predsedom komisií pre štátne a rigorózne skúšky. Úspešne viedol ôsmych doktorandov, je členom dizertačných komisií, oponentom dizertačných prác, členom resp. oponentom pri habilitačnom konaní pre Teóriu vyučovania matematiky.
Významnou mierou sa pričinil o vedecké poňatie nového smeru vo vzdelávaní e-learningu na Slovensku. Je autorom platformy elektronického vzdelávania na UMB a autorom viacerých elektronických kurzov z matematiky. Právom ho možno pokladať za zakladateľa nových foriem vzdelávania v príprave učiteľov matematiky pre 1. a 2. stupeň ZŠ. Pod jeho vedením sa vytvorila uznávaná skupina matematikov zaoberajúcich sa problematikou inovácií vo vyučovaní matematiky.
Zákonné opatrenie Predsedníctva Federálneho zhromaždenia o niektorých prechodných opatreniach potrebných na upevnenie a ochranu verejného poriadku

Zákonné opatrenie Predsedníctva Federálneho zhromaždenia č. 99/1969 Zb. z 22. augusta 1969 o niektorých prechodných opatreniach potrebných na upevnenie a ochranu verejného poriadku alebo ľudovo Obuškový zákon bolo zákonné opatrenie, ktoré dávalo mimoriadne právomoci Zboru národnej bezpečnosti s deklarovaným cieľom zabezpečiť verejný poriadok a normalizáciu pomerov v Česko-Slovensku postihnutého inváziou vojsk Varšavskej zmluvy v auguste 1968.
V skutočnosti poslúžilo zákonné opatrenie na perzekúciu ľudí, ktorí boli nespokojní s pomermi v štáte a s opúšťaním Dubčekovej politiky socializmu s ľudskou tvárou.
"Obuškový zákon" nadobudol účinnosť 22. augusta 1969 a stratil platnosť a účinnosť 31. decembra 1969.
Dième

Poloha

Obec má rozlohu 9,05 km². Najvyšší bod je položený 866 m n. m. a najnižší bod 396 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE